b'\n_START_ARTICLE_\nMarko Samec\n_START_SECTION_\n\xc5\xbdivljenje in delo\n_START_PARAGRAPH_\nOtro\xc5\xa1tvo in osnovno\xc5\xa1olska leta je pre\xc5\xbeivel v Mariboru, nato pa ga je pot zanesla v Ljubljano, kjer se je iz\xc5\xa1olal za grafi\xc4\x8dnega oblikovalca. V srednje\xc5\xa1olskem obdobju je odkril svojo ljubezen do umetni\xc5\xa1ke besede, ki se je sprva kazala v branju knjig, nato pa se je za\xc4\x8del tudi sam preizku\xc5\xa1ati v pisanju poezije. Leta 2001 je izdal knji\xc5\xbeni prvenec Filistejec, ki so mu sledili \xc5\xa1tevilni literarni ve\xc4\x8deri, na katerih je potrdil svoj talent za literarno nastopanje. Udele\xc5\xbeil se je tudi ve\xc4\x8d kulturnih festivalov, kot so mariborski \xc5\xa0tukfest in koro\xc5\xa1ki Kufr. Na slednjem je leta 2002 dobil nagrado za literaturo.'